Triatlon

**Triatlon** er en multisport som består av svømming, sykling og løping. 

Distansene for hver disiplin varierer, men de avvikles alltid i denne rekkefølgen. Konkurransen foregår på tid og med fellesstart. Konkurransen foregår kontinuerlig fra starten av svømming til man er ferdig med løpingen, og tiden man bruker i skiftesonene mellom overgang fra svømming til sykling og sykling til løping teller med i totaltiden. 

Idretten drives med et eget internasjonalt forbund, ITU, og i Norge med Norges Triathlon Forbund som eget særforbund under Norges Idrettsforbund. Triatlon for damer og herrer kom på det olympiske programmet i Sydney i 2000 og miksstafett kom på det olympiske programmet i Tokyo 2020.

## Historie
Normalt regner man at sporten har sitt opphav på Hawaii i 1978, da en liten gruppe marinesoldater kranglet om hvem av de som var den best trente idrettsmannen. Commander John Collins foreslo at den beste måte å avgjøre det på var å kombinere svømmekonkurransen Waikiki Rough (3,8&nbsp;km), deretter sykkelløpet Around Oahu (180&nbsp;km) og til sist Honolulu maraton på 42,2&nbsp;km.

Fortsatt holdes Ironman-verdensmesterskapet hvert år på Hawaii, men nå er det svært vanskelig bare å bli blant de 1700 kvalifiserte til dette stevnet. Det er mange forskjellige distanser, 1500&nbsp;m svømming, 40&nbsp;km sykling og 10&nbsp;km løp var første gang på OL-programmet i Sydney. Det avholdes også konkurranser over kortere distanser.

## Organisering
Det Internasjonale Triathlonforbundet (ITU) sorterer under den internasjonale idrettsbevegelsen. Norges Triathlonforbund er medlemsforbund i ITU. Olympisk leker i triathlon sorterer under ITU. Det finnes også en World Cup serie og VM som arrangeres i ITU regi. Her brukes normalt Sprint, Normal og Langdistanser.

Ironman er et registrert varemerke hos det amerikanske kommersielle privateide selskapet World Triathlon Corporation (WTC). De lisensierer ut Ironman navnet til stevner på Ironman og halv Ironman distanse. Fra sesongen 2011 vil WTC også arrangere stevner over Normaldistanse. WTC arrangerer verdensmesterskap på Ironman og halv Ironman distanse. Man kvalifiserer seg til Ironman VM gjennom kvalifiseringsplasser på de resterende stevnene i Ironman serien.

Challenge er en konkurrerende kommersiell arrangør av stevner over Ironman distanse gjennom Challenge-serien. Verdens raskeste tid på Ironman distansen for både kvinner og menn er satt på Challenge Roth, men det er omdiskutert hvorvidt Challenge Roth holder korrekt distanse.

## Regler
Start skjer fra land eller vann. Drafting er tillatt under svømming, og våtdraktbruk styres av vanntemperatur og distanse. Hansker og våtsokker er ikke tillatt.

I skiftesone 1 skifter man fra svømming til sykling. Hver deltaker har en fast plass. Hjelmen må være på og festet før man tar sykkelen, og syklingen starter først utenfor skiftesonen. Feil bruk av plass eller hensatt utstyr som hindrer andre kan gi tidsstraff.

Under syklingen er drafting enten tillatt eller forbudt, avhengig av konkurransen. Ved forbud må man holde fastsatt avstand og gjennomføre forbikjøringer innen 30 sekunder. Regelbrudd kan medføre tidstraff eller en «stop and go»-straff der man må stoppe og løfte sykkelen før man fortsetter. I konkurranser med drafting blir syklingen ofte taktisk og feltbasert.

I skiftesone 2 skifter man fra sykling til løping. Man må gå av sykkelen før inngangen og plassere den korrekt før hjelmen tas av. Tildelt tidstraff må sones i egen boks ved skiftesonen før man løper videre. Hurtige skift er vanlig, og mange bruker hurtiglisser og løper uten sokker.

Løpsdelen tillater løping i felt. Hjelp fra andre og bruk av mobil eller annet kommunikasjonsutstyr er ikke tillatt. Drakten må dekke overkroppen under sykling og løping.

## Utstyr og teknikk
Triatlon krever utstyr for svømming, sykling og løping. Mosjonister klarer seg ofte med vanlig treningstøy og sykkel, men det finnes mye spesialutstyr for dem som ønsker å optimalisere.

Ved svømming brukes ofte våtdrakt i neopren for varme og oppdrift. Triatlonmodeller gir bedre bevegelighet enn vanlige vannsportdrakter. Svømmebriller med bredt synsfelt og god passform er vanlig. I kaldt vann brukes gjerne neoprenhette, sokker og hansker, selv om sistnevnte ofte ikke er tillatt i konkurranser.

Triatlonsykler er aerodynamiske og skiller seg noe fra temposykler, blant annet i sittestilling og rammeutforming. Der drafting er tillatt, brukes normalt racersykler.

Konkurransedrakter er laget for både svømming, sykling og løping, og er hurtigtørkende med minimal polstring. Sykkelhjelm er påbudt. Triatlonsko har rask lukking og drenering, og mange tar dem på i fart. På løp brukes ofte sokkeløst og med hurtiglisser for rask skift.

## Konkurransedistanser
Konkurransene kan i prinsippet foregå over helt vilkårlige distanser, men noen er standardiserte. Disse er:
* Supersprint: 400 m svømming, 10&nbsp;km sykling, 2.5&nbsp;km løp
* Sprint: 750 m svømming, 20&nbsp;km sykling, 5&nbsp;km løp
* Normaldistanse: 1 500 m svømming, 40&nbsp;km sykling, 10&nbsp;km løp
* Halv Ironman: 1 930 m svømming, 90&nbsp;km sykling, 21.1&nbsp;km (halvmaraton) løp
* Ironman: 3 860 m svømming, 180&nbsp;km sykling, 42.195&nbsp;km løp (maraton)
* Langdistanse: 3 000 m svømming, 80&nbsp;km sykling, 20&nbsp;km løp
* Langdistanse: 4 000 m svømming, 120&nbsp;km sykling, 30&nbsp;km løp
Olympisk distanse er typisk 1 500 m svømming, 40&nbsp;km sykling og 10&nbsp;km løp.

## Internasjonale mesterskap
Triatlon under sommer-OL har vært arrangert siden Sommer-OL 2000 i Sydney. Triatlon har også vært en del av Ungdoms-OL siden det første Sommer-OL for ungdom i 2010. 

Verdensserien i triatlon (World Triathlon Series) arrangeres som en serie stevner, med et avsluttende *Grand Final*, der vinneren sammenlagt blir kåret til verdensmester. Verdenscupen i triatlon arrangeres etter samme modell, men er for utøvere på nivået under Verdensserien. Det arrangeres ikke noe VM i triatlon normaldistanse, men det arrangeres blant annet VM i miksstafett, og VM i ulike typer øvelser som kortdistanse og langdistanse, terrengtriatlon og terrengduatlon, Iron man, Utraman, m.m. Det arrangeres også regionale mesterskap som afrikamesterskap, europamesterskap, asiamesterskap, balkanmesterskap og nordisk mesterskap. 

Paratriatlon ble første gang arrangert som en paralympisk øvelse under Paralympiske sommerleker 2016. Verdensmester i paratriatlon kåres gjennom Verdensserien i paratriatlon, på samme måte som hos funksjonsfriske utøvere, og det arrangeres også verdenscup i paratriatlon.

## Norske konkurranser

* Norseman Xtreme Triathlon
* Aurlandsfjellet Xtreme Triathlon
* Oslo Triathlon 
* Bergen Voss Triathlon, erstattet av Bergen Triathlon
* Trollveggen Triathlon 
* HoveTri 
* Haugesund Ironman 70.3 
* Haugesund Triatlon 

## Norske landslagsutøvere 2020
**OL gruppa:**

* Kristian Blummenfelt, 1994, TIF Viking
* Gustav Iden, 1996, Åsane CK
* , 1997, TIF Viking
* Lotte Miller, 1996, Bryne Triatlonklubb

**Worldcuplaget:**

* , 1995, Ullensaker CK
* , 1998, Haugesund Triathlon Klubb
* Stine Dale, 1998, Åsane CK
* Vetle Bergsvik Thorn, 1999, Åsane CK
* , 1999, Trondheim triatlonklubb

**Juniorlaget:**

* , 2001, Tønsberg Triathlonklubb
* , 2002, Haugesund Triathlon Klubb
* , 2002, Tønsberg Triathlonklubb
* , 2004, Nittedal Triathlonklubb
* , 2004, Åsane Cykle Klubb

## Norgesmesterskap

## Se også
* Duatlon
* Triatlon under sommer-OL
*Triathlon Youth European Championships Festival 2017
*Triatlon under Bolivarianske leker 2017
*Triatlon under Middelhavslekene 2018
*Triatlon under Sentralamerikanske leker 2017
*U23-EM i triatlon 2018
*U23-VM i triatlon 2017
*U23-asiamesterskapet i triatlon 2018
*USA-mesterskapet i triatlon 2018
*Sentralamerikansk og karibisk mesterskap i triatlon 2018
*Sentralamerikansk og karibisk mesterskap i triatlon for junior og ungdom 2018

## Referanser


## Eksterne lenker
* Haugesund Triathlon Klubb (HTK)
* Triathlonforbundet 
* Aurlandsfjellet Xtreme Triathlon
* Norseman Xtreme Triathlon
* Bergen Triathlon Club
* Bergen Triathlon
* Os Triathlon
* Oslo Triathlon 
* Oslofjord Triatlon
* Arendal Triathlon
* Hove Tri